|  |  |  |
| --- | --- | --- |
| 25.01.2024. |  | Nr. 4  |
|  |  | (prot. Nr.3, 3.p.) |
| **Par SIA “Gulbenes Energo Serviss” ūdenssaimniecības pakalpojumu tarifiem** |  |

Sabiedrisko pakalpojumu regulēšanas komisija (turpmāk – Regulators) 2023.gada 5.oktobrī saņēma SIA “Gulbenes Energo Serviss”, reģistrācijas numurs: 54603000121, juridiskā adrese: Blaumaņa iela 56A, Gulbene, Gulbenes novads, LV-4401, iesniegumu (2023.gada 5.oktobris Nr.GES/2023/1.3/738) ar tam pievienoto ūdenssaimniecības pakalpojumu tarifu projektu un 2023.gada 17.novembrī, 13.decembrī, 19.decembrī un 20.decembrī, kā arī 2024.gada 15.janvārī – papildu informāciju, izmaksas pamatojošus dokumentus un precizētu tarifu projektu (2023.gada 17.novembris Nr.GES/2023/1.4/854, 2023.gada 13.decembris Nr.GES/2023/1.3/902, 2023.gada 19.decembris Nr.GES/2023/1.3/919, 2023.gada 20.decembris Nr.GES/2023/1.3/922 un 2024.gada 15.janvāris Nr.GES/2024/1.3/25) (turpmāk – tarifu projekts).

**Regulators konstatē un secina**

1. Tarifu projekts ir aprēķināts saskaņā ar Regulatora 2016.gada 14.janvāra lēmumu Nr.1/2 “Ūdenssaimniecības pakalpojumu tarifu aprēķināšanas metodika” (turpmāk – Metodika) un atbilst likuma “Par sabiedrisko pakalpojumu regulatoriem” 19.panta pirmajai daļai un 20.panta pirmajai daļai.
2. SIA “Gulbenes Energo Serviss” paziņojumu par tarifu projekta iesniegšanu Regulatoram publicēja 2023.gada 13.oktobrī (Latvijas Vēstnesis, 2023, 199.nr.) un 2023.gada 13.oktobrī nosūtīja Gulbenes novada pašvaldībai publicēšanai tīmekļvietnē. Priekšlikumi un ieteikumi par tarifu projektu Regulatorā un SIA “Gulbenes Energo Serviss” nav saņemti.
3. Regulators ir izvērtējis tarifu projektu un to veidojošo izmaksu pamatojumu un secina, ka tarifu projekts ir pamatots un aprēķināts tādā apmērā, lai segtu SIA “Gulbenes Energo Serviss” ūdenssaimniecības pakalpojumu izmaksas.
4. SIA “Gulbenes Energo Serviss” pilnvarotais pārstāvis piedalījās Regulatora padomes sēdē attālināti un uzturēja lūgumu apstiprināt iesniegtos ūdenssaimniecības pakalpojumu tarifus.

Saskaņā ar Metodikas 5., 7., 8., 9., 21., 61. un 66.punktu, pamatojoties uz likuma “Par sabiedrisko pakalpojumu regulatoriem” 5.pantu, 9.panta pirmās daļas 1. un 3.punktu un otro daļu, 19.panta pirmo, septīto un trīspadsmito daļu, 20.panta pirmo daļu un 21.panta piekto daļu, kā arī Administratīvā procesa likuma 55.panta 1.punktu, 56.panta pirmo daļu un 63.panta pirmās daļas 1.punktu,

**padome nolemj:**

1. apstiprināt SIA “Gulbenes Energo Serviss” šādus tarifus (bez pievienotās vērtības nodokļa):
	1. ūdensapgādes pakalpojumu tarifu 1,45 EUR/m3;
	2. kanalizācijas pakalpojumu tarifu 2,10 EUR/m3;
2. noteikt, ka šā lēmuma lemjošās daļas 1.punktā apstiprinātie tarifi ir spēkā no 2024.gada 1.marta;
3. atcelt no 2024.gada 1.marta Sabiedrisko pakalpojumu regulēšanas komisijas 2022.gada 24.februāra lēmumu Nr.42 “Par “SIA “Gulbenes nami” ūdenssaimniecības pakalpojumu tarifiem”[[1]](#footnote-2)\* (Latvijas Vēstnesis, 2022, 41.nr.).

Ja mainās tarifus ietekmējošie faktori vai SIA “Gulbenes Energo Serviss” neievēro normatīvos aktus vai Regulatora lēmumus, Regulators var ierosināt tarifu pārskatīšanu vai atcelt šo lēmumu.

Lēmums stājas spēkā ar tā parakstīšanas dienu.

Šo administratīvo aktu var pārsūdzēt Administratīvajā apgabaltiesā viena mēneša laikā no dienas, kad ieinteresētā persona uzzina vai tai vajadzēja uzzināt par pieņemto administratīvo aktu.

|  |  |
| --- | --- |
| Priekšsēdētāja | A. Ozola |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. \* Saskaņā ar Uzņēmumu reģistra 2022.gada 15.jūnija lēmumu Nr. 6-12/53658 sabiedrības juridiskais nosaukums ir mainīts no SIA “Gulbenes nami” pret SIA “Gulbenes Energo Serviss”. [↑](#footnote-ref-2)